(9) A tagállamoknak és az Uniónak arra kell törekedniük, hogy minden átalakulás méltányos és társadalmi szempontból igazságos legyen, és egyre inkább befogadó és ellenállóképes társadalmat alakítsanak ki, amelyben az emberek védelmet élveznek, ugyanakkor képesek az előttük álló változások felmérésére és kezelésére, és mind a társadalomnak, mind a gazdaságnak tevékeny szereplői. A megkülönböztetés minden formája ellen fel kell lépni . Egyenlő hozzáférési feltételeket és lehetőségeket kell teremteni mindenkinek, csökkentve a szegénységet és a társadalmi kirekesztettséget (a gyermekek esetében is) , méghozzá egyfelől a munkaerőpiac és a szociális védőrendszerek hatékony működésének biztosítása , másfelől az oktatás és a képzés, illetve a munkaerőpiaci részvétel előtt álló akadályok megszüntetése révén, ideértve a kisgyermekkori nevelésbe és gondozásba való beruházást is. A megfizethető egészségügyi ellátáshoz való időszerű és egyenlő hozzáférés és többek között a betegségmegelőzés és az egészséges életmód ösztönzése külön jelentőséget nyernek a társadalmak elöregedése kontextusában. Jobban ki kell aknázni a fogyatékossággal élő személyek potenciálját a gazdasági növekedéshez és a társadalmi fejlődéshez való hozzájárulásra. Ahogy az Unió munkahelyein új gazdasági és üzleti modellek alakulnak ki, a munkaviszonyok is változóban vannak. A tagállamoknak biztosítaniuk kell, hogy az új munkaformákból eredő munkaviszonyok fenntartsák és erősítsék az európai szociális modellt .

(9) A tagállamoknak különösen most, amikor az Unió hatalmas gazdasági és társadalmi változások előtt áll, arra kell törekedniük, hogy ezek a változások méltányosak és társadalmi szempontból igazságosak legyen, és egyre inkább befogadó és ellenállóképes társadalmat alakítsanak ki, amelyben az emberek védelmet élveznek, ugyanakkor képesek az előttük álló változások felmérésére és kezelésére, és mind a társadalomnak, mind a gazdaságnak teljes körűen részt vevő szereplői. A megkülönböztetés minden formáját fel kell számolni . Mindenki számára lehetővé kell tenni, hogy teljes mértékben részt vehessen a társadalomban. Egyenlő lehetőségeket kell teremteni mindenkinek, a szegénységet , a megkülönböztetést és a társadalmi kirekesztettséget (a gyermekek , a fogyatékossággal élő személyek és más hátrányos helyzetű csoportok esetében is) pedig fel kell számolni. E célból az Uniónak olyan intézkedéseket kell végrehajtania , mint például az európai gyermekgarancia. Teljes körűen ki kell aknázni a fogyatékossággal élő személyek potenciálját a gazdasági növekedéshez és a társadalmi fejlődéshez való hozzájárulásra. Ahogy az Unió munkahelyein új gazdasági és üzleti modellek alakulnak ki, a munkaviszonyok is változóban vannak. Ahogy a Covid19-válság rávilágított, sok alacsony képzettségű munkavállaló nélkülözhetetlen a gazdaság alapvető működéséhez. E munkavállalók túlságosan gyakran alulfizetettek és bizonytalan körülmények között dolgoznak. A tagállamoknak tovább kell erősíteniük az európai szociális modellt azáltal, hogy valamennyi dolgozó számára azonos jogokat, tisztességes munkakörülményeket – ideértve a munkahelyi egészséget és biztonságot – és tisztességes bért biztosítanak . A tagállamoknak továbbá megoldást kell találniuk a bizonytalan foglalkoztatás és a színlelt önfoglalkoztatás minden formájára, valamint biztosítaniuk kell, hogy az új munkaformákból eredő munkaviszonyok összhangban legyenek az európai szociális modellel .